..............(sz.) napirend

**E L Ő T E R J E S Z T É S**

# A Képviselő-testület 2021. június 24-i rendes ülésére

**Tárgy:** Javaslat az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet módosítására

**Készítette**: …………………………….

Trummer Tamás főépítész

Molnárné dr. Szabados Judit osztályvezető

**Egyeztetve:** ……………………………

dr. Varga Előd Bendegúz

**Látta:**  **………………………………..**

dr. Szalai Tiborjegyző

………………………………..

dr. Silye Tamás jegyzői igazgató

**A napirend tárgyalása zárt ülést nem igényel!**

A napirend tárgyalása zárt ülést nem igényel.

**Tisztelt Képviselő-testület!**

A *településkép védelméről* szóló 2016. évi LXXIV. tv. (a továbbiakban: Tktv.) 2021.07.01. időállapot szerint az alábbi módon változott:

A Tktv. 8.§ (2) bek. szerint az önkormányzat folytatja le a különböző településképi eljárásokat, az Étv. 6/A.§ (2) bekezdés szerint a településképi véleményezési és a településképi bejelentési eljárást konkrétan a képviselő-testület folytatja le.

A Tktv. 16/C.§ (2) bekezdés szerint a "*hatáskör-módosításról a képviselő-testület 2021. október 31-ig gondoskodik*".

A Tktv. 8/A. § miatt: "*A képviselő-testület a 8. §-ban foglalt önkormányzati hatósági hatásköröket a 2. § (2) bekezdése szerinti településképi rendeletben ruházhatja át."*

Az állami főépítész álláspontja az átmeneti időben az alábbi (2021.07.01. - 2021.10.31. között):

*„Az Mötv. 41. § (4) bekezdése szerint a képviselő-testület az SzMSz-ben átruházhatja a hatáskört a polgármesterre, a bizottságára, a részönkormányzat testületére, a jegyzőre, a társulására.*

*Vagyis amíg a TKR módosítást nem lépi meg az Önkormányzat, addig az SZMSZ módosításával a polgármesterre átruházható a hatáskör és minden mehet jogszerűen úgy, mint eddig, de ez az eljárás max. 2021. október 31-ig lehet így, addig a TKR módosítását el kell fogadnia a Képviselő-testületnek.*

*Ez a Miniszterelnökség álláspontja is.”*

Budapest Főváros II. Kerületi Önkormányzat Képviselő-testületének az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet 10. számú melléklete tartalmazza a Képviselő-testület által a polgármesterre, illetve a jegyzőre ruházott feladat- és hatáskörök jegyzékét.

A fent meghatározott településképi ügyekre vonatkozó hatásköri szabályok módosításán túlmenően a 10. mellékletben rögzített feladat- és hatáskörök jegyzékének felülvizsgálatára is sor került és jelen rendelet módosítással az időközben változott előírások aktualizálása is megtörtént.

Kérem a Tisztelt Képviselő-testületet az előterjesztés megtárgyalására, és az alábbi rendelet megalkotására.

A rendelet elfogadásához minősített többségű szavazati arány szükséges.

Budapest, 2021. június 14.

**Szabó Gyula**

Alpolgármester

**Budapest Főváros II. Kerületi Önkormányzat Képviselő-testülete …/2021. (...)**

**önkormányzati rendelete**

**az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés d) pontjában, Magyarország helyi önkormányzatairól szóló 2011. évi CLXXXIX. törvény 53. § (1) bekezdés b) pontjában meghatározott feladatkörében eljárva a következőket rendeli el:

**1. §**

A 13/1992.(VII.01.) Budapest Főváros II. Kerületi Önkormányzat Képviselő-testületének önkormányzati rendelete az Önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992.(VII.1.) önkormányzati rendelete 10. melléklete az 1. melléklet szerint módosul.

**2. §**

Ez a rendelet 2021. július 1-jén lép hatályba, és 2021. július 2-án hatályát veszti.

**Őrsi Gergely dr. Szalai Tibor**

**polgármester jegyző**

*…/2021. (...) önkormányzati rendelet 1. melléklet*

1. A 13/1992.(VII.01.) Budapest Főváros II. Kerületi Önkormányzat Képviselő-testületének önkormányzati rendelete az Önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992.(VII.1.) önkormányzati rendelete 10. mellékletében foglalt táblázat „A köztisztviselők közszolgálati jogviszonyával kapcsolatos egyes kérdésekről szóló 11/2012. (III.30.) önk. rendelet 5. § (3) bekezdés c) pontja” sor és „A lakásépítéshez, lakásvásárláshoz és –felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújthatótámogatásról szóló 5/2004.(II.27.) önk. rendelet 20. § (1) bekezdése” sora helyébe a következő rendelkezések lépnek:

„

|  |  |
| --- | --- |
| *(****Felhatalmazó jogszabály*** | ***Átruházott hatáskör****)* |
|  |  |
| **A lakásépítéshez, lakásvásárláshoz és –felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújtható** **támogatásról szóló 5/2004.(II.27.) önk. rendelet** 20. § (1) bekezdés**e** | A támogatásokban részesítettel a szerződést az illetékes bizottság döntése alapján a polgármester köti meg. |

”

2. A 13/1992.(VII.01.) Budapest Főváros II. Kerületi Önkormányzat Képviselő-testületének önkormányzati rendelete az Önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992.(VII.1.) önkormányzati rendelete 10. mellékletében foglalt táblázat 13. sora helyébe a következő rendelkezés lép:

„

|  |  |
| --- | --- |
| *(****Felhatalmazó jogszabály*** | ***Átruházott hatáskör****)* |
|  | **Településképi ügyek:** |

”

3. A 13/1992.(VII.01.) Budapest Főváros II. Kerületi Önkormányzat Képviselő-testületének önkormányzati rendelete az Önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992.(VII.1.) önkormányzati rendelete 10. mellékletében foglalt táblázat a következő „A településkép védelméről szóló 2016. évi LXXIV. törvény (Tvtv.) 8/A. §-a, valamint Mötv. 41. § (4) bekezdése szerint a képviselő-testület a Tvtv. 8. §-ban foglalt önkormányzati hatósági hatáskörök átruházása” sorral egészül ki:

„

|  |  |
| --- | --- |
| *(****Felhatalmazó jogszabály*** | ***Átruházott hatáskör****)* |
| A településkép védelméről szóló 2016. évi LXXIV. törvény (Tvtv.) 8/A. §-a, valamint Mötv. 41. § (4) bekezdése szerint a képviselő-testület a Tvtv. 8. §-ban foglalt önkormányzati hatósági hatáskörök átruházása | A Tvtv. 8. §-ában foglalt önkormányzati hatósági hatáskörökben a mindenkor hatályos településképi önkormányzati rendeletben foglalt szabályok szerint a polgármester jár el első fokon. |

”

4. A 13/1992.(VII.01.) Budapest Főváros II. Kerületi Önkormányzat Képviselő-testületének önkormányzati rendelete az Önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992.(VII.1.) önkormányzati rendelete 10. mellékletében foglalt táblázat „A társasházak felújításának pénzügyi támogatásáról szóló 18/2019.(V.31.) önk. rendelet 11. § (2) bekezdése” sora helyébe a következő rendelkezés lép:

„

|  |  |
| --- | --- |
| *(****Felhatalmazó jogszabály*** | ***Átruházott hatáskör****)* |
| ***A társasházak felújításának pénzügyi támogatásáról szóló 18/2019.(V.31.) önk. rendelet*** 11. § (2) bekezdés***e*** | A polgármester – az átruházott jogkörben eljáró bíráló bizottság véleményét kikérve – meghatározza a pályázat feltételeit és kiírja a pályázatot. A kiírás a Pályázati Felhívásból, annak mellékleteiből és a részletes pályázati feltételekből áll. |

”

5. A 13/1992.(VII.01.) Budapest Főváros II. Kerületi Önkormányzat Képviselő-testületének önkormányzati rendelete az Önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992.(VII.1.) önkormányzati rendelete 10. mellékletében foglalt táblázat „A szociális igazgatásról és egyes szociális és gyermekjóléti ellátásokról szóló 3/2015.(II.27.) önk. rendelet (továbbiakban: Ör) 3. § (1) bekezdése” sora helyébe a következő rendelkezés lép:

„

|  |  |
| --- | --- |
| *(****Felhatalmazó jogszabály*** | ***Átruházott hatáskör****)* |
| **A szociális igazgatásról és egyes szociális és gyermekjóléti ellátásokról szóló** **3/2015.(II.27.) önk. rendelet (továbbiakban: Ör)** 3. § (1) bekezdés**e** | Az Szt.-ben, a Gyvt.-ben, e törvények végrehajtási rendeleteiben és *az Ör-ben* meghatározott polgármesterre átruházott feladat- és hatáskörök:  - lakhatási támogatás, - hátralékkezelési támogatás,-  - gyógyszertámogatás, - betegápolási támogatás, - betegápolási plusz támogatás, - - létfenntartási támogatás (kivéve 22. §-ában foglalt esetek), - eseti gyermekvédelmi támogatás, - temetési támogatás, - keresetpótló támogatás, - gyermeknevelési támogatás, - gyermekgondozási támogatás,  - védőoltás térítésmentes juttatása, - helyi utazási bérlet támogatás, - karácsonyi támogatás, - időskorú személyek egyszeri támogatása, - eseti kiegészítő támogatások, - köztemetéssel kapcsolatos feladatok |

”

**ÁLTALÁNOS INDOKOLÁS**

Budapest Főváros II. Kerületi Önkormányzat Képviselő-testületének az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendeletének 10. számú melléklete tartalmazza a Képviselő-testület által a polgármesterre, illetve a jegyzőre ruházott feladat- és hatáskörök jegyzékét.  Az elmúlt időszak jogszabályi változásai folytán az átruházott feladat és hatáskörök felülvizsgálata, és aktualizálása vált szükségessé.

**Részletes indokolás**

**1. §**

A Képviselő-testület által a polgármesterre, illetve a jegyzőre ruházott feladat- és hatáskörök jegyzékének felülvizsgálatát tartalmazza.

**2. §**

Hatályba lépésről és hatályon kívül helyezésről rendelkezik

**1. melléklet**

Képviselő-testület által a polgármesterre, illetve a jegyzőre ruházott feladat- és hatáskörök jegyzéke